Valērijs Agešins

Dzimis: 23.06.1972 

Izglītība: — 1994. gadā absolvējis Kaļiņingradas valsts universitāti, vēsturnieks, vēstures skolotājs; 1998. gadā Latvijas Universitātē ieguvis pedagoģijas maģistra grādu, 2002. gadā absolvējis Baltijas Krievu institūtu, jurists.

Darba pieredze: no 1994. līdz 2002. gadam — vēstures skolotājs Liepājas 2. vidusskolā. No 1995. gada līdz 1999. pasniedzējs Sociālo tehnoloģiju institūtā, 1997. – 1998. gadā audzinātājs vasaras mācību nometnē. 

Kopš 1999. gada – Eiropas tiesību, tiesību pamatu, konstitucionālisma teorijas, Latvijas un ārvalstu konstitucionālo tiesību pasniedzējs Baltijas Krievu institūta Liepājas un Ventspils filiālēs. Pasniedz arī kursu „Cilvēka tiesības”, ir vairāku vēstures mācību līdzekļu autors. Pēdējo septiņu gadu laikā BKI Liepājas filiāles studenti vairākkārt atzinuši par labāko pasniedzēju. No 1998. līdz 2002. gadam – Liepājas 2. vidusskolas arodkomitejas loceklis. 

2001. un 2002. gadā — Liepājas domes Nodarbinātības komisijas loceklis, Liepājas domes Sabiedriskās saskaņas komisijas priekšsēdētāja vietnieks. 2002. gadā ievēlēts Saeimā. Specializācija — juridiskie jautājumi. 

2006 gadā oktobrī ievēlēts 9.Saeimā. „Saskaņas centra” frakcijas priekšsēdētāja vietnieks strādā Saeimas Juridiskajā komisijā un Eiropas lietu komisijā. 


